Helen Kevric

Si Helen Kevric (namundag 21 Marso 2008) sarong Aleman na artistang gymnast. Siya an nanggana sa all-around asin magkapirang indibidwal na titulo sa 2022 asin 2023 European Youth Olympic Festivals, siring man nagin Europeong bilog na kampeon sa 2022 European Junior Championships.. Saro pa, siya an nakakua kan medalyang pirak sa uneven bars sa 2023 Junior World Championships.

 Kaamayan kan buhay 
Aki si Kevric nin sarong Aleman na ina asin amang si Adnan Kevrić, sarong Bosnian na dating propesyonal na parakawat nin football. Nadiskubre siya bilang apat na anyos asin saro sa mga may talentong marhay na gimnast kan saiyang home club, an TV Nellingen (division SV Ostfildern). Huli sa dugang na suporta asin pagsasanay, siya nagbalyo sa MTV Stuttgart. An pagtotokdo mismo nangyayari ngonyan sa Kunst-Turn-Forum Stuttgart.

 Karera sa Gymnastics 

 Junior 

 2020–21 
Kan 2020, si Kevric naglaban sa Pre-Olympic Youth Cup kun sain siya an nangenot sa espoir na dibisyon. Sunod siyang naglaban sa Kampeonato Nasyunal nin Alemanya kun saen nangenot siya sa junior-2008 na dibisyon. Saro pa, nangenot siya sa apat na apparatus.

Sa 2021 German National Championships, si Kevric inotro an saiyang mga resulta poon kan taon bago kaini, ginana niya an titulo sa all-around asin sa gabos na apat na  apparatus sa juniot-2008 na dibisyon. Sunod si Kevric naglaban sa Swiss Cup Juniors kun saen siya an nangenot sa all-around asin nagtabang sa grupo kan Aleman na makua an enot na pwesto. Tinapos niya an taon sa paggana nin bulawan sa Tournoi International. Saro pa, tinabangan niya an Alemania na magin panduwa bilang sarong team asin nanggana nin tulong dugang pang medalya sa apparatus.

 Mga Toltolan